
הכנסת התשע-עשרה
נוסח לא מתוקן

מושב שני
<פרוטוקול מס' 350>
מישיבת ועדת הכלכלה
יום ראשון, כ"ו באלול התשע"ד (21 בספטמבר 2014), שעה 13:00
<סדר היום:>
תקנות התעבורה (תיקון מס'...), התשע"ג-2013, בדבר חובה להעסיק קצין בטיחות וסמכויותיו:
1. דיון מחדש מאת חה"כ איילת שקד בתקנה 2 תיקון תקנה 580 ובתקנות המתייחסות לאופן התקשרות עם קצין בטיחות

2. בקשה לדיון מחדש מאת חה"כ אבישי ברוורמן ודיון מחדש בתקנה 11 בעניין ימי העבודה בשבוע הנדרשים למתן שירותי בטיחות במפעל ובתקנה 584ב לעניין אישור למתן שירותי בטיחות בהיקף חלקי 

נכחו:

<חברי הוועדה:> 
אבישי ברוורמן – היו"ר
יעקב אשר

יצחק וקנין

חנא סוייד

דוד צור

איילת שקד
<מוזמנים:> 
	עוזי יצחקי
	–
	המנהל הכללי, משרד התחבורה והבטיחות בדרכים

	אבנר פלור
	–
	סמנכ"ל בכיר מינהל תנועה, משרד התחבורה והבטיחות בדרכים

	ציון מזרחי
	–
	מנהל אגף הרישוי, משרד התחבורה והבטיחות בדרכים

	ג'קי יעקב לוי
	–
	מנהל אגף קציני בטיחות בתעבורה, משרד התחבורה והבטיחות בדרכים

	שרית זוכוביציקי-אור
	–
	לשכה משפטית, משרד התחבורה והבטיחות בדרכים

	דרור וגשל
	–
	עוזר ראשי, משרד המשפטים

	טליה ג'מאל
	–
	סטודנטית, משרד המשפטים

	אסנת ברוקנטל
	–
	תובעת באגף התנועה, משטרת ישראל, המשרד לבטחון פנים

	מאיר אלרס
	–
	מנהל אגף תיאום גורמי חוץ, הרשות הלאומית לבטיחות בדרכים

	מרדכי בהירי דואני
	–
	מנכ"ל הרשות, הרשות הלאומית לבטיחות בדרכים

	אורנה גוראל
	–
	דוברות, הרשות הלאומית לבטיחות בדרכים

	יהונתן סבן
	–
	דובר הרשות, הרשות הלאומית לבטיחות בדרכים

	יובל פרידמן
	–
	מנהל כספים ומשאבי אנוש, הרשות הלאומית לבטיחות בדרכים

	נועה רוזנהק
	–
	עוזרת מנכ"ל, הרשות הלאומית לבטיחות בדרכים

	מרב רפאלי
	–
	מנהלת תחום חקיקה וכנסת, הרשות הלאומית לבטיחות בדרכים


<ייעוץ משפטי: >
אתי בנדלר
איתי עצמון
<מנהל/ת הוועדה:>
לאה ורון
<רישום פרלמנטרי:>
יפעת קדם
<תקנות התעבורה (תיקון מס'...), התשע"ג-2013, בדבר חובה להעסיק קצין בטיחות וסמכויותיו:
1. דיון מחדש מאת חה"כ איילת שקד בתקנה 2 תיקון תקנה 580 ובתקנות המתייחסות לאופן התקשרות עם קצין בטיחות

2. בקשה לדיון מחדש מאת חה"כ אבישי ברוורמן ודיון מחדש בתקנה 11 בעניין ימי העבודה בשבוע הנדרשים למתן שירותי בטיחות במפעל ובתקנה 584ב לעניין אישור למתן שירותי בטיחות בהיקף חלקי

>
<היו"ר אבישי ברוורמן:>

אנחנו פותחים את הדיון בעניין פרוצדוראלי. מכיוון שהצבענו בפעם שעברה ואישרנו את בקשתה של חברת הכנסת שקד לדיון מחדש, ביקשתי בקשה לדיון מחדש בתקנה 11  בעניין ימי העבודה בשבוע הנדרשים  למתן שירותי בטיחות במפעל - עניין הבטיחות הוא בראש מעייני - ובתקנה 584ב לעניין אישור מתן שירותי בטיחות בהיקף חלקי. אני מצביע על עצם הבקשה להעלות לדיון. מי בעד?

הצבעה

בעד –  פה אחד
נגד – אין
נמנעים –אין 

אושר

אני מזכיר לכם שסיימתי את הדיון שעבר בכך שהרושם שלי היה שנושא הבטיחות, שהיה הנושא המרכזי בתעבורה, פתאום קיבל איזו זווית שונה. שיווי המשקל הנוכחי לא מביא לבטיחות מספקת. יש מספיק תאונות קשות. מבחינה לא סטטיסטית מובהקת זה כפול אצל העצמאיים מאשר אצל השכירים. הייתה ועדה שמר יצחקי היה מעורב. החליטו להחמיר את הנושא לגבי הבטיחות כך שיהיו יותר אנשים ב"פול טיים". התחילו להיות כל מיני שינויים. אני מוכרח להגיד שאני מתפלא לפעמים על עוצמת הלחצים. אני כבר 8 שנים בכנסת. מה שנתקלתי לאחרונה הוא על גבול הבריונות. יש לי כתפיים רחבות. אני לא על כל דבר הולך למשטרה. אני לא אתייחס לנושאים האלה. ביקשתי בישיבה האחרונה ממר שיינין, שקיבל תפקיד לאומי שבו הוא מייצג את הציבור הכללי - הוא לא תחת שר כזה או אחר, אולי רק בעניין פורמאלי -  שייצג את האינטרס של הציבור. כל כך הרבה אנשים העלו בפניי שהטבלה, שמספרה בכתובים - - 

<איתי עצמון:>
התוספת ה-12שנמצאת בתקנה 11 לתקנות.
<היו"ר אבישי ברוורמן:>
הטבלה הזאת שמרשה לגבי משאיות ואוטובוסים - -
<אתי בנדלר:>
לגבי כלל סוגי כלי הרכב.

<היו"ר אבישי ברוורמן:>
אני מדבר כרגע על משאיות ואוטובוסים, ששם אדם יכול לא להיות ב"פול טיים" ל-100 רכבים.  הצגתי את זה לאנשים שלא מעורבים. הם התחילו לצחוק. זאת הרי בדיחה עצובה כמה זמן לוקח לבן אדם. ד"ר שיינין אמר שהוא לוקח על עצמו לבדוק. אני מבין שהמנכ"ל שלו, מר בהירי דואני, פה. הם שכרו מהנדסת תעשייה וניהול שעשתה סקר בדברים האלה. אני רוצה לשאול את מר בהירי דואני. מה שנאמר לי מהדוח ומשיחות שהיו לי הוא שצריך "פול טיים" ל-35 משאיות - זה גם מספר גדול - כי אחרת זה מעלה את סכנת הבטיחות, וצריך "פול טיים" ל-45 אוטובוסים. אני אבקש ממר בהירי דואני להציג בפניי בצורה ברורה מה המסקנות של דוח התעשייה והניהול שד"ר שיינין ביקש לבצע.
<מרדכי בהירי דואני:>
אני בסך הכל 45, 48 ימים בתפקיד שלי. בשם הרשות יציג את זה יובל פרידמן.
<יובל פרידמן:>

הנחנו ב-10 באוגוסט נייר על שולחן הוועדה.
<היו"ר אבישי ברוורמן:>
אתה מבין גם בבטיחות, לא רק בכספים?
<יובל פרידמן:>
ב-10 באוגוסט הנחנו נייר על שולחן הוועדה. ביקשנו להמליץ 6 המלצות שכמכלול אנחנו חושבים שישפרו את רמת הבטיחות. המלצה מס' 2 מדברת על יחס של משרה מלאה אחת של כל קצין בטיחות ל-35 כלי רכב כבדים. באוטובוסים מדובר על 45. 
<היו"ר אבישי ברוורמן:>

לכל 35 כלי רכב, שזה גם מספר גדול, צריך "פול טיים". נכון?
<יובל פרידמן:>
צריך משרה מלאה של קצין בטיחות.
<אתי בנדלר:>
זה על כלי רכבי כבדים או על אוטובוסים?
<יובל פרידמן:>
כלי רכב כבדים מעל 10 טון – 35 כלי רכב. כשמדובר על אוטובוסים – 45. 

<היו"ר אבישי ברוורמן:>
משרה מלאה.

<יובל פרידמן:>
אני מבקש לומר שזאת לא המלצה בודדת. המלצה מרכזית נוספת, שהיא לאחר שנוכחנו שלא בהכרח יש לקצין הבטיחות כלים לעשות את הבדיקות המכאניות, היא לחייב אחת ל-60 יום בדיקה במכון רישוי או במוסך מורשה של הכלים האלה, לקבוע את זהות קצין הבטיחות מראש כך שאי אפשר יהיה כל כך בקלות להחליף אותו, ולהטיל אחריות אישית לבטיחות על מנכ"ל החברה. בשולי הדברים צריך להגיד שהמצב שיש היום של  3 מפקחים על 3000 חברות בארץ הוא מצב שבו קשה מאוד לראות איך עושים פיקוח אפקטיבי על פעילות אותן חברות בהיבט הבטיחותי.

<היו"ר אבישי ברוורמן:>
אם אני מסכם לחברי הכנסת המלומדים – יושבים פה 4. אני מניח שיצטרפו עוד אחרים -  אנחנו זקוקים למשרה מלאה ל-35 משאיות ולמשרה מלאה ל-45 אוטובוסים. מה קורה לרכבים אחרים?

<יובל פרידמן:>
לא בדקנו את זה. הבקשה הייתה לבדוק את הנושא הספציפי הזה. אפשר כמובן להרחיב את הבדיקה.

<היו"ר אבישי ברוורמן:>
אתם הרשות לבטיחות בדרכים.  זה לא מעניין אתכם?
<יובל פרידמן:>
זה מעניין אותנו מאוד, אבל ספציפית נדרשנו לבדיקה הזאת. אפשר להרחיב אותה.
<חנא סוייד:>
אתה יכול להרחיב - לא ממש לפרט - ולהגיד לנו איך הגעתם לזה? לפי איזו תיאוריה? לפי איזו קונספציה? לפי איזה כללים קבעם את ההתאמה הזאת בין מספר כלי הרכב למספר קציני הבטיחות? אני אגיד לך ממה אני חושש. אני הגעתי מהטכניון. פעם יזמו מחקר גדול במכון הלאומי לחקר הבנייה בטכניון על גודל אופטימאלי של קבוצת עבודה בבניין. עשו מחקר גדול. בסוף הגיעו ל-7, שזה גודל הקבוצה האופטימאלי. למה? כי בפז'ו, ששימשה להסיע פועלים, ישבו 7 פועלים, אי אפשר היה יותר. אני לא מאשים. אולי תגיד לנו איך אתם עושים את ההתאמה הזאת.
<יובל פרידמן:>
התקנות הקיימות מדברות על 80 או 100 כלי רכב כבדים ל-6 ימי עבודה. כשהתקנות מדברות על כלי רכב, הן מדברות על כלי הרכב ועל הנגררים. אם יש משאית עם 2 נגררים, זה אותו דבר כמו 3 כלי רכב.
<חנא סוייד:>
איך אתה עושה 1 ל-35? למה לא 1 ל-50? אם אתה לוקח את המצב הנוכחי של היום ועושה קורלציה בין מספר הרכבים בחברות השונות למספר העוסקים בבטיחות ברכבים, האם יש איזו שהיא קורלציה בין 1 ל-35? האם כתוצאה מהקביעה הזאת יהיו לנו יותר מידי קצינים עבור הרכבים הקיימים, או שיהיה צורך להכניס על מנת להתאים 1 ל-35?
<יובל פרידמן:>
הבדיקה הזאת נעשתה לא לפי השאלה מה קורה בשוק.
<חנא סוייד:>
לפי מה? זה מה שאני שואל.

<היו"ר אבישי ברוורמן:>
מדוע לא הבאת לכאן את המהנדסת כדי שתענה על השאלות?
<יובל פרידמן:>
המהנדסת היא סוג של יועצת. אפשר לקבל את המלצתה,  אפשר לא לקבל את המלצתה. 

<היו"ר אבישי ברוורמן:>
על השאלות האלו אתה לא יודע לענות.

<יובל פרידמן:>
בדקו את אוסף המטלות שיש לקצין בטיחות לפי התקנות. ניסו להעריך בישיבה של קציני בטיחות כמה זמן לוקחות המטלות האלו, כמה זמן אפשר לעשות אותן בצורה נאותה. המסקנה הייתה שלבוא ולקבוע היום 1 ל-100 כלי רכב זה לא הגיוני.
<היו"ר אבישי ברוורמן:>
זה כבר ברור. חצי מהאנשים ששואלים אותנו את השאלות האלו אמרו שזאת פשוט בדיחה.
<יובל פרידמן:>
אמרנו את זה בישיבה הקודמת. 
<היו"ר אבישי ברוורמן:>
אין לך תשובה, מה שנקרא פסק דין מדעי.

<יובל פרידמן:>
עשו בדיקת עומסים לאותן מטלות. זה הכי פשוט בעולם.

<היו"ר אבישי ברוורמן:>
מהנדס תעשייה וניהול בדק כמה זמן לוקח לבדוק. הוא הגיע למסקנה לגבי 35 משאיות. 
<ג'קי יעקב לוי:>

זה, לפי דעתי, יכביד על המשק. לא יהיו לנו כל כך הרבה קציני בטיחות לטפל במשאיות. 
<היו"ר אבישי ברוורמן:>
תסביר לי מה אתה היית עושה.
<לאה ורון:>
מה יכביד על המשק?

<היו"ר אבישי ברוורמן:>
איפה היית חותך את הקו האדום?

<ג'קי יעקב לוי:>
קצין בטיחות מטפל היום ב-120 משאיות מנועיות, זאת אומרת, ב-120 רכבים מנועים, כאשר בנוסף,   תיאורטית, במידה ויש לו רישיון נהיגה מתאים, על עוד 120 נגררים. תיאורטית זה אומר 240. 

<היו"ר אבישי ברוורמן:>
כמה זמן הוא עובד? 5 דקות על משאית?
<ג'קי יעקב לוי:>
המצב, לצערי, לא טוב. בוועדה שעמדתי בראשה המלצתי לשנות. לפי דעתי 35 משאיות זה מעט. אם היה אפשר משהו בסביבות ה-50, אני חושב שזה היה יותר סביר ומקל על המשק. 
<חנא סוייד:>
מה זאת אומרת "מקל על המשק"? יש כאן יותר מקום לאנשים לעבוד. 
<היו"ר אבישי ברוורמן:>
שישכרו אנשים. 

<חנא סוייד:>
תעסוקה זה דבר טוב.

<היו"ר אבישי ברוורמן:>
יש פה כלכלנים. ברגע שיש ביקוש, תוך שנייה - - מה, חסרים אנשים? הביקוש וההיצע לא מדאיג אותי. גמישות ההיצע פה מאוד גבוהה.
<ג'קי יעקב לוי:>
אין לי ספק שהתפקוד יהיה הרבה יותר טוב מאשר היום.
<חנא סוייד:>
זאת בשורה לקציני בטיחות.

<היו"ר אבישי ברוורמן:>
נכון, לפחות שההיצע יעלה לא רק באמצעות מתווכים.
<אתי בנדלר:>
יש רק בעיה אחת. השר לא מציע את היקף העסקה הזה אלא היקף אחר. התקנות הן של השר, לכן צריך לשמוע את עמדת מנכ"ל המשרד.
<עוזי יצחקי:>

יש עמדה. 

<היו"ר אבישי ברוורמן:>
הכנסת סוברנית.

<עוזי יצחקי:>
העמדה היא עמדה שבאה לידי ביטוי בנוסח התקנות. אלו התקנות שהגשנו. בכל דבר אחר תידרש בדיקה, כי אפשר להגיד 25,50 ו-35. התבססנו בתקנות שהגיש השר על מספר ועדות. מספר מנכ"לים לפניי בחנו את זה. הטבלה מייצגת את עמדת משרד התחבורה.

<היו"ר אבישי ברוורמן:>

אתה בעל מקצוע.

<עוזי יצחקי:>
לא, אני לא בעל מקצוע, אני מנהל.
<היו"ר אבישי ברוורמן:>
אתה אמנם מנהל, אבל אתה מכיר את הנושאים האלה. כשבאים כל כך הרבה אנשים ואומר האיש האחראי מהמשרד שלך, ג'קי לוי, שזאת בדיחה ללכת על  המאה ומשהו, שאנשים בודקים - -

<לאה ורון:>
זה 240.

<היו"ר אבישי ברוורמן:>
כששאלתי ברשות לבטיחות את מי שעשה את העבודה, הוא אמר לי ש-35 זה הקו האדום, מעל זה זאת בדיחה. לקחו מהנדסת תעשייה וניהול שלא תלויה בקבלן קולות, בשר או במישהו. היא עשתה עבודה מקצועית ואמרה שהיא חותכת את זה ל"פול טיים" ב-35 וב-45 למען הבטיחות. האם כנסת ישראל לא צריכה להתייחס לדברים האלה?
<עוזי יצחקי:>
זכותה להתייחס.
<אתי בנדלר:>
המסמך הזה של הרשות לבטיחות בדרכים הוגש ב-10 באוגוסט. האם מאז יצא לכם לשקול ולבחון את הנושא הזה?
<עוזי יצחקי:>
בהחלט שקלנו, בחנו, קיימנו מספר דיונים. מצאנו לנכון להשאיר את זה כמות שזה. אני חושב שבהמלצה באו לידי ביטוי הרבה מאוד איזונים ושיקולים כאלה ואחרים.
<אתי בנדלר:>
איזה פרמטרים הבאתם בחשבון פרט לנושא הבטיחות?
<אבנר פלור:>
יש עוד שני נושאים שהובאו שהם נושאים חדשים שלא היו קודם לכן. אנחנו הולכים לתקן את תקנות התעבורה ולחייב בדיקה בטיחותית במכון או במוסך. אנחנו כן נבדוק. לקצין הבטיחות אין את כל הציוד והמכשור לבדיקה. זה לא הובא בפני הוועדה. חלק מעבודת קצין הבטיחות זה בדיקת הנהג. בדיקת הנהג תיעשה בצורה ממוחשבת. קציני הבטיחות יקבלו את הכל "און ליין". זה יצמצם את זמן העבודה שלהם. אלה שני הנושאים שנלקחו בחשבון.
<היו"ר אבישי ברוורמן:>
יפה מאוד, רק תשפרו כמה שיותר. כל זמן שהדברים משפרים את הבטיחות – נהדר.
<יעקב אשר:>
גם מפקחים צריך להוסיף. יש 3 מפקחים.
<עוזי יצחקי:>
חבר הכנסת אשר, ציינתי את זה. לא צריך לצאת מפרופורציות. אם תסתכלו על דברים אחרים תראו 3,4 מפקחים. אנחנו בוחנים אפשרות של פיקוח חיצוני , כמובן בלי סמכויות סטטוטוריות. אם אנחנו מסתכלים על כמות האנשים, על כמות המפקחים ועל כמות המפוקחים בתחומים מקבילים אחרים, אני חושב שהדבר סביר. נדרש שיפור. אנחנו נעשה אותו.
<היו"ר אבישי ברוורמן:>
אני עובד אישית עם משרד התחבורה, אני חושב, יותר מכל המשרדים מבחינת הקצאת הזמן.  אני מוביל הרבה מאוד רפורמות. מאוד מפריע לי לשמוע שהאיש הבכיר במשרד התחבורה בנושא הבטיחות מדבר על מצב ש- 120 כלי רכב כבדים פלוס 120 נגררים, שזה המצב היום – קשה לי להאמין שהוא אומר את זה מפיו בלבד – הם בתחום אחריותו של אדם אחד בלבד.   

<דוד צור:>
אמרנו שזה לא ריאלי, אמרנו שזה לא הגיוני. 
<היו"ר אבישי ברוורמן:>
זה פשוט מבייש אותי.

<דוד צור:>
זה מזכיר לי את הקו האדום של הכנרת, שכל פעם במקום להתכוונן אליו פשוט  הזיזו אותו.
ג'קי , עם כל הרצון שלך לקחת הצעה שאפשר לעמוד בה, זה לא ריאלי לעלות למעלה לכמות כזאת של כלי רכב. חוץ מזה, מה שאומר חבר הכנסת אשר לגבי 3 פקחים זה בלתי אפשרי. אולי תעשו נע"תים כאלה, אנשים שמפקחים במקומות אחרים שיוכלו לפקח על קציני הבטיחות.  אפשר למצוא פתרונות יצירתיים. אני לא נכנס לכם בעניין הזה. גם אתה לא יכול לישון רגוע ממצב כזה.   

<היו"ר אבישי ברוורמן:>
חבר הכנסת צור, אתה יושב-ראש ועדת המשנה בנושאים האלה. אני יודע שאתה בודק את נושא הבטיחות. כולנו פה בשביל הבטיחות. 
<דוד צור:>
אמרתי את דעתי בפעמים קודמות. היא באה רק מהזווית הזאת של הבטיחות. ראיתי את הדוח שלכם, קראתי אותו כמה פעמים בעבר. יש פער בין הנתונים שאתם מציגים לשורה התחתונה. מהנתונים שאתם מציגים פה עולה קשר סטטיסטי מובהק. יש פה פרופסור לסטטיסטיקה.
<היו"ר אבישי ברוורמן:>
בעין בלתי מזוינת ברור שיש קשר.
<דוד צור:>
אפילו אדם שלא מבין בסטטיסטיקה כמוני רואה פה מובהקות ברורה בקשר בין המעורבות של המשאיות, כלי הרכב הכבדים והפעילות של קציני הבטיחות בתוך  הסקטור, למרות שהקורלציה היא לא חד משמעית בגלל העדר העבודה של קציני הבטיחות -  אני לא אומר את זה – בתאונות דרכים קטלניות. זה מובן. דיברנו על זה בוועדה. כל תאונה שם זאת תאונה עם פוטנציאל קטלני. השורה התחתונה שחסרה לנו כגורם מקצועי היא שתבואו ותגידו שאתם רוצים ששיטת העסקה, כמות הרכבים וכן האלה ישקפו רצון לבטיחות.
<עוזי יצחקי:>
חבר הכנסת צור, הדגשתי בדיון קודם שלא מצאנו מובהקות. אף אחד במשרד התחבורה לא יכול לעמוד מאחורי העניין הזה. נתתי גם דוגמאות. יש קצינים שמועסקים בחברות עצמן – זה מעדות אישית - שהם מצוינים, מעולים, בעלי משקל בתוך החברה, יש כאלה שבאים - -
<דוד צור:>
זה עניין פרסונאלי.
<עוזי יצחקי:>
יש כאלה שכשהם אומרים לבעל החברה להחליף צמיג, הוא מעיף אותם מהחדר.

<דוד צור:>
כשכיר בחברה.

<עוזי יצחקי:>
יש כאלה עצמאיים שהם מצוינים, יש כאלה שהם טובים. אין מובהקות, אין נתונים אמפיריים ואין שום דבר שאפשר לבוא ולנתח. אנחנו אומרים את זה בידיים נקיות.

<חנא סוייד:>

אני רק רוצה להגיד שבדקתי. הוצגו כאן באחת הישיבות תוצאות לגבי מעורבות בתאונות דרכים, כמה רכבים נבדקים על ידי קצין בטיחות כזה. אני בדקתי את זה סטטיסטית. אין מובהקות סטטיסטית, הכל זה מה שנקרא "צאנס", הכל זה הסתברות. אני בהחלט מסכים שאין קשר - -
<היו"ר אבישי ברוורמן:>
סטטיסטית זה נכון. כשאתה מסתכל בעין בלתי מזוינת ואתה רואה שבמצב הקיים יש רק 3 מפקחים ומספר התאונות הוא כפול אצל העצמאיים, זה אומר דרשני. אם אני אלך להעביר את ההחלטות, כולל בנק ישראל, על כל הממצאים שיש לנו מובהקות סטטיסטית, מעולם לא תעביר פה החלטה אחת. יש בעיית זיהוי באקונומטריקה. יש בה כל כך הרבה משתנים. ככה לא מקבלים החלטות. מקבלים החלטות לפי ה"קומון סנס" וההתרשמות של חברי הכנסת לאור הנתונים והמצב. אף אחד לא מעביר דברים לפי מובהקות סטטיסטית טוטאלית.
<חנא סוייד:>
אני התייחסתי רק לשיטת ההעסקה, לא להיקף. להיקף העסקה יש השלכות על רמת הבטיחות. אין ספק. אני דיברתי על שיטת העסקה, אם זה עובד שכיר או לא שכיר. לפי התוצאות שהוצגו כאן אין מובהקות סטטיסטית לא לזה ולא לזה. 
<יעקב אשר:>
יש הבדל קטן ודק. אני מסכים שאי אפשר לזהות דברים בצורה ברורה. כולנו התרשמנו כאן מכל הנתונים שהיו.  לא עשינו את העבודה שאתה עשית.

<חנא סוייד:>
אני עשיתי.

<יעקב אשר:>
אני מקבל את מה שאתה אומר. יש כאן שאלה שעומדת. ברור שאם קצין הרכב הוא קצין רכב טוב, אז בוודאי שבאותה חברה שהוא עובד הכל יהיה בסדר. אם הוא אדם אחראי , טוב ולא מעיף את הבוס שלו מהחלון , אז הכל בסדר. אין בעיה בשיטת העסקה הזאת. הבעיה שיכולה להיות שיטתית זה אם נהפוך את הדבר הזה למשהו שרק הולך לחברות, כאשר אז השיקולים הם אחרים מבחינת הרצון של כל חברה וחברה להקיף כמה שיותר חברות ולגדול. יש בעיה מהותית מהשיטה הזאת. לבעיה האישית אם קציני בטיחות עושים את עבודתם נאמנה או לא, לפחות אלה שעובדים וחיים באותה חברה ואכפת להם שהכל יהיה בסדר - - הערתי על הנושא של הפיקוח. לא בדקתי מספרים. כל מספר זוכה. יכול להיות שתגיד לי 8 ואני אגיד לך שזה מעט מידי. בוודאי שבדבר מהסוג הזה חייב להיות פיקוח שעובר. אותו פיקוח יהיה על אותם אנשים, על אותם קצינים שלא עושים את עבודתם נאמנה. אין חפים מטעויות או חפים מכאלה שהם בטלנים או לא אחראים. הבעיה היא בשיטה. ברור שהשיטה הזאת של "אאוט סורסינג"  לא הולכת לפתור את הבעיות, אולי הפוך.
<יובל פרידמן:>

זה שלא נמצא קשר, לא אומר שהוא לא קיים. אם היינו מוצאים קשר, היינו שמחים להניח אותו על השולחן ולהגיד שמצאנו קשר. אנחנו לא מצאנו.
<יעקב אשר:>
לא בטוח שהייתם שמחים, אבל הייתם מניחים.
<יובל פרידמן:>
להגיע לקשר ברור בין רמת בטיחות לאיזה שהוא משתנה זה דבר שהוא הישג. אנחנו מדברים על הנסועה של אותם כלי רכב. הם מעורבים פי 2 מאשר החברות גדולות. נסועה של הרכבים בחברות קטנות זה 52% מהנסועה. בחברות שיש 6 כלים ומעלה זה 48% מהנסועה.  כשהמספרים הם 66 ו-34 זה לא מובהק סטטיסטית.
<היו"ר אבישי ברוורמן:>
כן, אבל 66 ו-34 זה משמעותי. רוב ההחלטות פה מתקבלות על זה. ג'קי, אתה עומד לסיים את תפקידך.

<ג'קי יעקב לוי:>
שנה הבאה.

<היו"ר אבישי ברוורמן:>
אני מברך אותך. ראית את כל השחקנים ואת כל הדיבורים. האם אתה יכול לתאר לי מה קורה בשוק, מה היה בעבר בתאונות, איפה פה ואיפה שם, הכל בלי מובהקות סטטיסטית? אין אדם שיש לו ניסיון וידע לגבי כל השחקנים שהיו פה והעבר שלהם כמוך. תן לנו פרק היסטורי. אנחנו נקבל החלטה. יש לנו החלטה לגבי הבטיחות, מה צריך משרה מלאה, צורת העסקה. הכנסת היא ריבונית.
<ג'קי יעקב לוי:>
לגבי התאונות, הרשות הלאומית הפיצה בעבר איזה סמך עם אחוזים כאלה לכאן ולכאן. לגבי הפעילות, אני יכול לומר בוודאות שהכל תלוי בדמותו של קצין הבטיחות. ישנם עצמאיים שעושים את עבודתם נאמנה, ישנם שכירים שעושים את עבודתם נאמנה.  אי אפשר לקבל החלטות כאלו ואחרות. איפה הבעיה? כאשר קצין הבטיחות הוא חלק מהמפעל, על כל תזוזה שלו הוא חייב לדווח למנכ"ל, לסמנכ"ל. יש לו ממונה. על כל רכב שהוא מכניס לתיקון יש הזמנת תיקון, יודעים היכן הוא, מתי, כמה שילמו. לצערי, לעצמאיים אין זמן להתפנות לזה. העצמאי צריך את החותמת החודשית. אני עושה ביקורות. כשאני מבקש חשבונות תיקון, אומרים לי שאין. אני אומר, איך אתם יכולים לוודא שהאוטו תקין אם אין חשבוניות? 4 שנים האוטו לא היה במוסך, איך אתה יכול? האחריות של בעל החברה, בעל הרכב וכך הלאה.
<היו"ר אבישי ברוורמן:>
האם בעלי החברה ננזפו בעבר, היו עבירות בדברים האלה? אתה יכול לפרט? 
<ג'קי יעקב לוי:>
ב-3 השנים האחרונות עשינו כמעט 20 שימועים. לצערי, 80% זה המשרדים העצמאיים. 
<היו"ר אבישי ברוורמן:>
80% מהעבירות זה המשרדים העצמאיים.

<ג'קי יעקב לוי:>
מהשימועים. על מה? הם עובדים במפעלים ללא כתב מינוי. הוא בא ומציע את שירותיו. אני לא יודע.  אני שולח מכתב אכיפה לחברה. אני אומר להם: חבר'ה, אתם צריכים להעסיק קצין בטיחות. הם אומרים לי: מה אתה רוצה? יש לנו כבר 4 חודשים קצין בטיחות. הם מוגבלים בכמויות. הם עובדים מעל ומעבר. הם מנצלים את זה שאין לי כוח אדם. אני לא יכול להגיע אליהם.
<היו"ר אבישי ברוורמן:>
כיוון שאתה לא יכול לאכוף יש הפקר פטרושקה.
<ג'קי יעקב לוי:>
זה המצב. יש גם משרדים טובים שעובדים על פי הנהלים, על פי התקנות ואין לי טענות אליהם, אבל קשה.
<היו"ר אבישי ברוורמן:>
כל ועדת סגיס וכל הדברים האלה היו כדי שאנשים יעשו יותר "פול טיים" ויהיו במקום. זה הפך פתאום לדיון לגמרי שונה. 
<ג'קי יעקב לוי:>
נכון. ועדת סגיס וגם הוועדה שעמדתי בראשה שעבדה 3 שנים ביקרה במפעלים. היינו גם במשרדים עצמאיים. 

<היו"ר אבישי ברוורמן:>
אני רואה שיש פה שני נושאים. הנושא הראשון הוא היקף החלקיות של העסקה של קציני הבטיחות ביחס למספר כלי הרכב כפי שהמשרד מציע. זה לא מקובל עלי. אני אעלה את זה בוועדה. בשביל זה יש רביזיה. כשראיתי את זה והרמתי את האצבע, אני לתומי חשבתי שהדבר הזה נעשה בצורה מקצועית. אתה מדבר פה על 240 כלי רכב שמישהו בודק "פול טיים". אני מבין  שזה חלק מההפקרות שישנה היום בנושא הבטיחות. לאור זה דרשתי מד"ר שיינין, שייתן במהירות האפשרית עבודה. הוא שכר מהנדסת תעשייה וניהול שעשתה עבודה על-מנת למצוא. במסקנות הם הלכו לקולא. אם זה היה לחומרה, בית שמאי, זה היה 20. הלכו לקולא בכך שב-35 משאיות צריך "פול טיים", באוטובוסים - 45. אני מציע שיהיה תיקון לטבלה הזאת בהתאם להמלצות מהנדסת התעשייה והניהול של הרשות הלאומית לבטיחות בדרכים. אני מציע להצביע על זה.

<קריאה:>
גם לגבי הבדיקות המלצנו.

<עוזי יצחקי:>
זה שונה ממה שהגיש השר. זה נוסח שונה. אנחנו לא יכולים - -
<היו"ר אבישי ברוורמן:>
תסלח לי, זאת כנסת. תעשה מה שאתה רוצה.
<עוזי יצחקי:>
אני הולך להתייעץ.

<היו"ר אבישי ברוורמן:>
אני מעלה את זה להצבעה. לאחר הנושא הזה  נצביע על חוזה העסקה.

<עוזי יצחקי:>
יש פה דברים שהם שינוי מהבקשות שהגשנו. בכדי שלא נפספס או  נחמיץ את העבודה הטובה שעשתה פה הוועדה ואישרה את רוב הסעיפים, אולי כדאי בשלב הזה לפצל את כל מה שאושר ולדון בהמשך בנפרד.
<יצחק וקנין:>
מחכים שאבישי ברוורמן יתחלף בראשות הוועדה.
<היו"ר אבישי ברוורמן:>
שימצאו מישהו אחר. שימצאו איזו שהיא בובה. אנחנו מדברים על סעיף 11, עמוד 8.  

<דרור וגשל:>
השינוי של הטבלה הזאת, אדוני היושב-ראש, הוא תנאי להתקנת כל התקנות כולן? אם הטבלה לא תאושר - - 
<אתי בנדלר:>
הוועדה מבקשת לדון בתקנות האלו ולקבל החלטות בקשר אליהן. אם בשלב מאוחר יותר השר יפנה בכתב ויבקש פיצול של התקנות, היושב-ראש ישקול אם הוא מעמיד את זה על סדר יום הוועדה. אני מציעה שמכתב האישור יושהה בכל מקרה למספר ימים, כדי לאפשר לשר  - -
<היו"ר אבישי ברוורמן:>
אני רוצה להכניס לטבלה את מה שהרשות לבטיחות בדרכים אישרה או המליצה. לגבי משאיות אנחנו שמים את הקו האדום ל"פול טיים ג'וב", להעסקה מלאה, ב-35 משאיות, לגבי אוטובוסים – 45.  
<לאה ורון:>
מדובר בטבלה השנייה הרוחבית.
<היו"ר אבישי ברוורמן:>
O4,O3,N3,N2.

<אבנר פלור:>
בכל המשקלים. מ-N2  ומעלה?
<אתי בנדלר:>
הטבלה הראשונה שמדובר בה ב-N1   אלה כלי רכב פרטיים, נכון?

<אבנר פלור:>
נכון.

<אתי בנדלר:>
אנחנו לא מדברים על הטבלה הזאת.

<היו"ר אבישי ברוורמן:>
בפרטיים אנחנו לא נוגעים.

<אתי בנדלר:>
אנחנו מדברים על הטור הרוחבי השני, על O4,O3,N3,N2.  האם כל אלה אוטובוסים?

<שרית זוכוביציקי-אור:>
לא.

<אתי בנדלר:>
איזה מהם אוטובוסים?

<אבנר פלור:>
N2 זה מ-3.5 עד 12 טון. 

<אתי בנדלר:>
זאת אומרת שזה חל?

<אבנר פלור:>
זה משאית. השאלה מאיזה משקל? האם בכל המשקלים? N2 זה מ-3.5 עד 12 טון.

<אתי בנדלר:>
רכב כבד, משאית?
<אבנר פלור:>
כן, משאית. N3 זה רכב מסחרי מעל 12 טון. 

<אתי בנדלר:>
ברור שאנחנו מדברים על N2 ועל N3. תזכיר לנו מה זה O3 ו-O4. 
<אבנר פלור:>
O3   זה מעל 3.5.

<אתי בנדלר:>
אז שוב אנחנו מדברים על כך שזה חל כי הם המליצו על 3.5 טון.  מה זה O4?
<אבנר פלור:>
O4 זה מעל 10 טון. 

<אתי בנדלר:>
אנחנו מדברים על כל הטבלה. יש פה גם אוטובוסים? איפה האוטובוסים נכנסים?
<שרית זוכוביציקי-אור:>
הוועדה אישרה "ואוטובוס".

<אתי בנדלר:>
צריכים לעשות הפרדה.

<יובל פרידמן:>
כלי רכב שכתובים היום בתקנות כוללים גם גרורים. אנחנו מדברים על מנועים. 
<אתי בנדלר:>
אתם לא מדברים על גרורים?

<יובל פרידמן:>

את הגרורים לא סופרים.

<היו"ר אבישי ברוורמן:>
מורידים את הגרורים. זאת ההכפלה שהייתה.

<אתי בנדלר:>
ב-O3 וב-O4   לא יחול שינוי. מה שיחול בו שינוי זה N2 ו-N3. כאן אנחנו מבקשים לראות. בין 1 ל-2 ימי העבודה לשבוע הנדרשים לפיקוח יהיה חצי. אני מדברת על הטור הרוחבי השני, שכולל היום גרורים וכלי רכב כבדים מ-3.5 טון ואילך. בישיבה הקודמת - מה שכרגע פתוח לדיון מחדש - חלו שינויים לעומת מה שהמשרד הציע. אלה שינויים שהבנתי שבזמנו הסכמתם להם. השינויים שהוועדה הצביעה עליהם בישיבה הקודמת: בין 1-2 יהיה חצי, בין 3 ל-20 יהיה 1, מ-21 ל-40 יהיה לפי מה שנשאר.
<חנא סוייד:>
נוספה קטגוריה אחת.
<אתי בנדלר:>
נוספה קטגוריה. זה לא יהיה מ-3-20, זה יהיה מ-3 ואילך. אנחנו מוציאים כרגע את האוטובוסים.  קראתי מה שהוועדה אישרה עד עכשיו. זה חל על אוטובוסים, על גרורים ועל כלי רכב כבדים מ-3.5 טון ואילך. מכאן ואילך יהיו השינויים. את האוטובוסים נשים לרגע בצד. לגבי כלי רכב כבדים מ-3.5 טון - -
<יובל פרידמן:>
אנחנו מדברים על מעל 10 טון. יכול להיות גם 12.
<אתי בנדלר:>
אין סיווג כזה.

<יובל פרידמן:>
יש היום סיווג של 12. אפשר לשים את זה ב-12.

<אתי בנדלר:>
איפה הסיווג של ה-12?

<איתי עצמון:>
זה רק N3. N3 זה רכב הובלה שמשמש להוראת נהיגה במשקל מעל 12 טון.

<אתי בנדלר:>
זה רק להוראת נהיגה. זה לא רלוונטי.

<אבנר פלור:>
N3 זה מעל 12 טון.

<שרית זוכוביציקי-אור:>
אתם מתעכבים על סיווג המשנה. רכב N זה רכב מנועי מסחרי. N3 זה רכב N שמשקלו  הכולל המותר עולה על 12 אלף ק"ג.
<אתי בנדלר:>
סיווג המשנה לא רלוונטי לנו?

<שרית זוכוביציקי-אור:>
לא.

<אאתי בנדלר:>
אוקי, מתייחסים רק לסיווג ראשי.  אתם משנים את הסיווג שלכם כשאתם מדברים על העסקה של קצין בטיחות לכל 35 כלי רכב.
<יובל פרידמן:>
גרורים לא ייספרו. 

<היו"ר אבישי ברוורמן:>
רק כלי רכב.  

<היו"ר אבישי ברוורמן:>
בעבר זה היה כפול, כי כשהיה כתוב 100 זה היה 200.

<אתי בנדלר:>
אנחנו מדברים על רכב שמסווג כ-N3 בלבד, דהיינו רכב N שמשקלו הכולל המותר עולה על 12 אלף קילוגרם. זה החריג היחידי הראשון לטבלה הרוחבית הזאת. תיווסף טבלה נוספת לגבי אוטובוסים. לכל 45 אוטובוסים תהיה חובת התקשרות עם קצין בטיחות אחד במשרה מלאה של 5 ימים.
<דרור וגשל:>
התיקון הזה לא אומר את זה. אני חושב שיש פה איזו שהיא אי הבנה. הטבלה הזאת לא קובעת כמה קציני בטיחות יהיו לכלי רכב. זה לא מה שהיא קובעת.
<דוד צור:>
היא קובעת היקפי משרה.
<דרור וגשל:>
אפילו את זה לא ממש. היא קובעת היקפי משרה רק לקצין בטיחות שמבקש לעבוד בחלקיות משרה או מבקש לעבוד במפעל נוסף.
<היו"ר אבישי ברוורמן:>
בסדר, אבל משתמשים בזה. צריך להיות לזה היגיון. 
<דרור וגשל:>
גם אם הטבלה תתוקן לפי הצעת הוועדה ועכשיו יהיה מפעל עם 80 כלי רכב כבדים, הטבלה הזאת לא משפיעה על השאלה כמה קציני בטיחות  - -
<היו"ר אבישי ברוורמן:>
למה?

<אתי בנדלר:>
יש תקנה אחרת שקובעת את זה?
<דרור וגשל:>
כן, אבל היא לא עומדת לדיון.

<אתי בנדלר:>
איפה?

<היו"ר אבישי ברוורמן:>
אנחנו נפתח אותה.

<דרור וגשל:>

580.
<אתי בנדלר:>
זאת תקנה 580 שיש לגביה בקשה לדיון מחדש. אנחנו נעשה אחר כך התאמה. לגבי האוטובוסים, על כל 45 אוטובוסים קצין בטיחות אחד.

<היו"ר אבישי ברוורמן:>
וקצין בטיחות אחד על 35 משאיות. מי בעד? מי נגד?

הצבעה

בעד – פה אחד 

נגד – אין
נמנעים –אין 

אושר
<אתי בנדלר:>
האם לגבי יתר הפרטים בטבלה הזאת מישהו מציע איזה שהוא שינוי? אם אין שינויים נוספים, אני מציעה לאשר את התוספת ה-12 בשינויים שהוחלט עליהם.
<יעקב אשר:>
הייתי מבקש שתהיה התייחסות של הרשות הלאומית. כמו שהיא התייחסה למשאיות ולאוטובוסים, שתהיה התייחסות לרכבים אחרים. 

<היו"ר אבישי ברוורמן:>
אני חושב שאם יהיה מסמך של הרשות הלאומית לבטיחות בדרכים על דברים אחרים כמו המסמך הזה שהבהיר בצורה מאוד ברורה שהמספרים שהיו כאן הם מספרים שאינם מבטיחים בטיחות, אני בטוח שכבוד השר, שהוא אדם אחראי, ילך ויפעל וידאג כדי לשנות את הדברים האלה. קחו את מהנדסת התעשייה והניהול לדברים האלה.
<יובל פרידמן:>
כל קבוצה.
<היו"ר אבישי ברוורמן:>
כן, כל קבוצה. אני מודה לכם על הדבר הזה. 

<יעקב אשר:>
יש שם גם אמבולנסים ודברים כאלה.
<היו"ר אבישי ברוורמן:>
הם יודעים. תעשו את העבודה. יש לכם עכשיו פחות לחץ. מה לגבי הנושא השני?

<אתי בנדלר:>
בכפוף לשינויים שהוועדה הצביעה עליהם עכשיו, האם היא מאשרת את כל תוספת 12 שמחילה כאמור סיווגים נוספים, את כל הטבלה?
<היו"ר אבישי ברוורמן:>
כן.

<אתי בנדלר:>
יש להצביע על כך. 

<היו"ר אבישי ברוורמן:>
מי בעד?

הצבעה

בעד –  פה אחד
נגד – אין
נמנעים –אין 

אושר
<איתי עצמון:>
אדוני צריך להצביע גם על תקנה 584ב. זאת התקנה שמפנה לתוספת ה-12. גם לגביה הגשת בקשה לדיון מחדש. 
תקנה 584ב, עניינה אישור למתן שירותי בטיחות בהיקף חלקי. בין השיקולים שהרשות רשאית לשקול בבואה לתת אישור לקצין בטיחות לעבוד בהיקף חלקי הוא גם את הזמן הפנוי העומד לרשותו כמפורט בתוספת ה-12.
<שרית זוכוביציקי-אור:>
רק תשים לב שיש פה גם שינוי שמתייחס לשיטת העסקה.
<אתי בנדלר:>
מוצע כאן איזה שהוא שינוי?

<איתי עצמון:>
לא מוצע שינוי.
<אתי בנדלר:>
אני מבקשת לאשר את תקנה 584ב בהתאם לשינויים שאושרו בישיבה הקודמת, ללא שינויים נוספים.
<היו"ר אבישי ברוורמן:>
מי בעד?

הצבעה
בעד –  פה אחד
נגד – אין
נמנעים –אין 

אושר
<אתי בנדלר:>
זאת התקנה שמפנה לטבלה.

<יעקב אשר:>
אני לא ראיתי שום הפניה לטבלה.

<איתי עצמון:>
584ב - -

<יעקב אשר:>
אני סומך על היועצת המשפטית.

<היו"ר אבישי ברוורמן:>
רבותיי, עכשיו אני בא להחלטה הבאה. אנחנו במצב קיים שבו אנחנו רואים שיש בעייתיות. לג'קי לוי יש רק 3 מפקחים. זה מספר נמוך. חשוב מאוד שב"פול  טיים" יהיה אדם שקשור למפעל. לאור העובדות האלו אני מציע של-35 משאיות ומעלה יהיה קצין בטיחות שכיר על ידי המפעל ול-45 אוטובוסים ומעלה  קצין בטיחות שכיר  על ידי המפעל.  
<דוד צור:>
רכבים פרטיים לא נכנסים בכלל.
<אתי בנדלר:>
מה השינויים?
<לאה ורון:>
מה שהיושב-ראש מעמיד להצבעה זה שמ-35 משאיות ומעלה ומ-45 אוטובוסים ומעלה קצין הבטיחות יהיה קצין בטיחות שכיר על ידי המפעל.

<אתי בנדלר:>
אני רק מבקשת לחדד את זה. הטבלה עצמה איננה מדברת רק על סוגי כלי הרכב האלה, אלא גם על סוגי כלי רכב נוספים. אם אני הבנתי את אדוני נכון, בכל מקום שבהתאם לטבלה מדובר על כך  שהיקף כלי הרכב דורשים ההעסקה של קצין בטיחות בהיקף של 5 ימי עבודה בשבוע, הוועדה מבקשת שקצין הבטיחות יהיה עובד שכיר.

<היו"ר אבישי ברוורמן:>
כן. מי בעד?
הצבעה

בעד –  פה אחד
נגד – אין
נמנעים –אין 

אושר
<מרדכי בהירי דואני:>
המלצנו גם על מספר הבדיקות בשנה.
<היו"ר אבישי ברוורמן:>
זה לחוד. אני לא עושה את כל הדברים עכשיו. כשתגישו לנו יחד עם הדוח הבא, נעלה גם את זה.
<מרדכי בהירי דואני:>
זה נתון שהוא מאוד מאוד חשוב.

<היו"ר אבישי ברוורמן:>
אני מסכים. נכנסת רק עכשיו לתפקיד. אני בטוח שלשר התחבורה הבטיחות מאוד חשובה. נעלה את זה לדיון מיד בתחילת המושב.
<אתי בנדלר:>
אני רוצה להדגיש דבר נוסף לגבי צורת ההתקשרות. בתקנה 580(א) נאמר שבעל מפעל יעסיק במפעלו קצין בטיחות שיש לו רישיון נהיגה לסוגי הרכב המופעלים במפעלו. הבקשה של המשרד הייתה לשנות את המילה "יעסיק" למונח אחר, משום שבהתאם לפרשנות המשרד המילה "יעסיק" אומרת יחסי עובד מעביד. הוויכוח היה על כך שצורת העסקה של קצין הבטיחות לא חייבת להיות במסגרת יחסי עובד מעביד, אלא יכולה להיות גם התקשרות ישירה איתו כעובד עצמאי. אני מציעה שהנוסח של תקנה 580 יותאם לעקרונות שהמשרד הציע, בכפוף  - -
<לאה ורון:>
בכפוף למה?

<יעקב אשר:>
בכפוף לפרמטרים שאישרנו היום.
<היו"ר אבישי ברוורמן:>
במידה ויש אדם שמועסק לא כשכיר על ידי בעל החברה אלא יש משרד x והאיש הוא עצמאי. הוא יועסק פר אדם. המשרד רק עושה את התיווך. 

<אתי בנדלר:>
אינני יודעת מה תפקיד המשרד. אני לא מכירה משרדים. משרד התחבורה הצהיר חזור והצהר, שההתקשרות היא עם קצין הבטיחות עצמו, גם אם הוא עצמאי. האם כך הדבר, אדוני המנכ"ל המשרד? אני מבקשת שמה שיבוא באופן ברור לידי ביטוי בנוסח התקנות הוא שההתקשרות היא עם קצין הבטיחות עצמו, גם אם הוא עצמאי.

<עוזי יצחקי:>
כן.

<שרית זוכוביציקי-אור:>
כיוון שאנחנו לא רוצים להתערב ביחסי העבודה אנחנו אומרים שהמפעל צריך לקבל שירותי בטיחות. זה המונח הנכון. אני לא אבדוק את ההתקשרות, אני אבדוק שהוא מקבל שירותי בטיחות.
<אתי בנדלר:>
האם מפעל יכול להתקשר עם משרד ולא עם קצין בטיחות ספציפי? זה מה שאת אומרת? 
<היו"ר אבישי ברוורמן:>
כן.

<אתי בנדלר:>
בשיחות הבהרה  נאמר לי מפורשות שההתקשרות היא אך ורק עם קצין בטיחות. אין מעמד למשרד שמעסיק. 

<לאה ורון:>
זה גם נאמר לוועדה.

<אתי בנדלר:>
אני רוצה שהדברים ייאמרו בצורה מאוד ברורה, כדי שהנוסח ייתן לזה ביטוי. 

<היו"ר אבישי ברוורמן:>
קיבלנו פה 3 החלטות. אחת הייתה ברורה לגבי החסם של משאיות ואוטובוסים לגבי משרה מלאה. אמרנו שבמקרה הזה ללמעלה מ-35 משאיות וללמעלה מ-45 אוטובוסים יהיה שכיר. במקביל, גם כשאדם עובד במשרד עצמאי, ההתקשרות תהיה עם קצין בטיחות ספציפי, לא עם המשרד כולו. זה מה שנאמר על ידי משרד התחבורה. אני מאשש את זה בשם הכנסת.
<שרית זוכוביציקי-אור:>
אני אגיד את זה במילים טיפה שונות. אנחנו מבחינתנו רוצים לדעת מי קצין הבטיחות שייתן את השירותים. לא איכפת לי אם הוא עובד החברה או עובד של חברה אחרת שמעסיקה אותו. עמדת המשרד היא לא לרשיין את המשרד במובן זה של לא לתת רישיון למשרד לקציני בטיחות. אני בכלל לא רוצה לבדוק את ההתקשרות. אני רוצה לקחת קצין בטיחות, לראות אם הוא מתאים, אם יש לו רישיון נהיגה מתאים, אם יש לו זמן פנוי על פי היקפי המשרה, ולאשר את המינוי.
<היו"ר אבישי ברוורמן:>
היו פה שני דברים מבחינתך, מבחינת המשרד. הכנסת החליטה לגבי שכיר על 35 ו-45. זה של הכנסת. הכנסת החליטה.
<שרית זוכוביציקי-אור:>
ובכל היתר?

<היו"ר אבישי ברוורמן:>
בכל היתר, כאשר ישנו קצין בטיחות ההתקשרות תהיה עם קצין הבטיחות הזה.
<שרית זוכוביציקי-אור:>
לא התקשרות. הוא צריך לעמוד לרשות. 
<עוזי יצחקי:>
אנחנו לא מתעסקים עם ההתקשרות. 
<היו"ר אבישי ברוורמן:>
זאת שאלה מאוד חשובה.
<יעקב אשר:>
אולי אפשר לעשות שההתקשרות תהיה באמצעות החברה, אבל שזה לא  יבוא בחוזה של שירותי בטיחות - -
<שרית זוכוביציקי-אור:>
אני לא רוצה להיכנס לזה.

<עוזי יצחקי:>
אנחנו לא רוצים להיכנס לזה.
<שרית זוכוביציקי-אור:>
איפה שיש חובת העסקה  - -
<דרור וגשל:>
כשמדברים על התקשרות צריך להבדיל בין המישור ההסכמי למישור השלטוני. במישור השלטוני, כאשר משרד התחבורה נותן כתב הסמכה לקצין בטיחות, הוא נותן כתב הסמכה של קצין בטיחות למפעל ספציפי. למשרד לא איכפת איך המפעל הזה משלם לקצין הבטיחות הזה. מבחינתו קצין הבטיחות הזה מוצמד למפעל. כתב ההסמכה שניתן לו הוא למפעל ספציפי. השאלה היא איך המפעל משלם לקצין הבטיחות: האם הוא משלם לו והפרילנסר הזה מוציא לו חשבוניות, או שהוא משלם לחברה שמעסיקה אותו. זה, לפי דעתי, לא צריך לעניין את משרד התחבורה וגם לא אתכם.
<לאה ורון:>
זה לא מה ששאלו חברי הכנסת, עו"ד וגשל.
<היו"ר אבישי ברוורמן:>
ג'קי, אתה יכול לעזור לי בזה?

<אתי בנדלר:>
דרור, אני לא רוצה לקרוא בכל רם, אבל זה לא תואם את העמדה שקיבלנו ממשרדכם. אחרת היינו מבררים את זה אתכם בצורה ראויה. 

<יצחק וקנין:>
פה זה עניין משפטי. ככה אני חושב. 
<יעקב אשר:>
אם המהות תהיה ברורה, תהיה אולי שאלה משפטית בניסוח. השאלה אם המהות ברורה.
<דוד צור:>
אני חושב שהאחריות ששמנו על המנכ"ל היא בעצם המרכיב הכי חשוב בבטיחות. יש לו היסטוריה גזרתית, יש לו הזדהות - -
<לאה ורון:>
מנכ"ל המפעל.
<דוד צור:>
יש לו את הידע, את ההזדהות עם המפעל, הוא מכיר את האנשים, הוא מכיר את כלי הרכב, ולכן מבחינת בטיחות קיבלנו החלטה נכונה. לגבי מה שהציעה היועצת משפטית הגברת בנדלר אני לא חושב, כי נייצר כאן בעיה רצינית בשני מובנים. אם ניכנס עכשיו בסוגיה הזאת ונגיד שההתקשרות חייבת להיות ישירות עם כל קצין בטיחות, נהפוך את כולם לעובדים עצמאיים או לעוסק מורשה בכורח, שלא לזה - -  
<אתי בנדלר:>
ממש לא.

<דוד צור:>
הוא יהיה חייב להוציא חשבונית. 
<יעקב אשר:>
אם אתה עושה חוזה עם מישהו, אתה חייב להוציא חשבונית. אתה צודק.

<דוד צור:>
מה שחשוב לנו בזווית הבטיחות, בזווית המקצועית של קצין הבטיחות היא העובדה שאותו מוסד עצמאי – נקרא לו בשם המגונה שלו "חברה קבלנית" -  שמספק קצין בטיחות לאותו מפעל, יתחייב על הזהות של האדם. שידעו במפעל שזה האיש. להחליף אותו - -
<שרית זוכוביציקי-אור:>
זה מוסדר בכתב המינוי.
<דוד צור:>
להחליף אותו יהיה דבר הרבה יותר קשה. אני חושב שלא ניכנס פה לסוגיה אם הוא יהיה מועסק או לא. יש היום  60 משרדים עצמאיים. לכאורה ג'קי אמור לתת פיקוח על 60 משרדים עצמאיים. אם נלך מחר למה שהצעת קודם, היועצת המשפטית, אנחנו פתאום נמצא אותו מפקח אחד אחד. במקום שהוא יפקח על 60 משרדים, הוא יפקח על 600 קציני בטיחות. 
<אתי בנדלר:>
הבעיה היא שהם בכלל לא מפקחים על המשרדים. הם עומדים על כך שהם לא רוצים לפקח על המשרדים.
<דוד צור:>
הוא יפקח על אחד אחד?

<אתי בנדלר:>
המשרד צריך לקבל החלטה. אני לא רוצה להתערב בנושא הזה. המשרד יכול לומר שהוא מוכן להתחיל לפקח על המשרדים. אם הוא מפקח על המשרדים, יכול להיות שצריך לרשיין אותם. הוא יכול לומר שהוא לא רוצה שום עניין עם המשרדים, שהוא רוצה לבדוק את הפעילות של קצין הבטיחות שמוצמד לכל מפעל. 

<היו"ר אבישי ברוורמן:>
מה שעו"ד בנדלר, המשנה ליועץ המשפטי לכנסת, אמרה זה לא מהרהורי ליבה. זאת ההצעה שקיבלנו ממשרד התחבורה שהיא ציטטה. 
<אתי בנדלר:>
כך הבנתי את עמדת משרד התחבורה בזמנו ואת עמדת משרד המשפטים. יכול להיות שלא הבנתי נכון והם התכוונו למשהו אחר.
<דוד צור:>
הם לא הסבירו נכון.
<אתי בנדלר:>
אני חושבת שהדברים צריכים להיות ברורים. המשרד חוזר ומצהיר – אני מסתכלת על נציגי משרד התחבורה, החל מהמנכ"ל, המשך הלאה - שהם לא רוצים שום עסק עם המשרדים. הם לא רוצים לבדוק אותם. תתקנו אותי אם אני טועה. תחליטו אם אתם רוצים את המשרד, אם אתם רוצים - -
<היו"ר אבישי ברוורמן:>
שרית, מה עושים? אתם לא רוצים את המשרדים, אתם רוצים את הבן אדם. איך פותרים את הסוגיה הזאת?
<שרית זוכוביציקי-אור:>
העניין הוא שאנחנו לא רוצים קשר עם המשרדים. אנחנו לא רוצים לרשיין אותם. אין לנו התנגדות לזה שמי שיהיה המעסיק שלהם יהיה משרד כזה.
<אתי בנדלר:>
אין לי בעיה שהוא יהיה מועסק על ידי משרד. כשאת אומרת למפעל שהוא צריך לקבל שירותי בטיחות, מה את מטילה? עם מי למפעל יהיה קשר? זאת השאלה שלי. או שהוא יעסיק את קצין הבטיחות כעובד שכיר, או  - - כאן השאלה .
<שרית זוכוביציקי-אור:>
אופן העסקה - -

<היו"ר אבישי ברוורמן:>
אופן העסקה של העצמאי.

<שרית זוכוביציקי-אור:>
בסוגים מסוימים של כלי רכב לא אכפת לי מי מעסיק.  כל חלק י' בתקנות התעבורה נועד כדי לאפשר למפעלים לקיים את החובה שלהם להעסיק קצין בטיחות. אנחנו מעמידים לרשותם קצין בטיחות. המפעל יהיה חייב לקיים את החובה הזאת. יבוא מפעל ויגיד לי, תשמעו, משה הוא קצין הבטיחות שלי. אני לא אשאל אותו אם משה הוא עובד שלו, אם משה הוא עובד של משרד. אני לא אשאל. בעל המפעל יגיד שקצין הבטיחות הזה עומד לרשותו. אם לקצין הבטיחות יש כתב הסמכה, יש רישיון נהיגה מתאים ואת הזמן הפנוי המתאים כשמדובר ביותר ממשרה אחת, אני ארשום בפניי שמשה הוא קצין הבטיחות. הנוסח הנכון יהיה שבמקום שהוא יעסיק, הוא יקבל שירותי בטיחות. מתי אני אבדוק את שיטת העסקה? במקומות שבהם תחול חובת העסקה.
<חנא סוייד:>
אני קצת התבלבלתי.
<היו"ר אבישי ברוורמן:>
כשאותו משה, שהוא במשרד של פלוני אלמוני, יוצא למילואים, אז המשרד מביא מישהו אחר.
<יצחק וקנין:>
אני אפשט את מה שהם לא מצליחים לפשט. משרד התחבורה אומר שלא מעניין אותו המעסיק שלו, מעניין אותו שלאותו קצין בטיחות תהיה הסמכה, תהיה תעודה, יהיה רישיון. לא מעניין את משרד התחבורה מי מעסיק אותו. 
<חנא סוייד:>
זה נכון מה שהוא אמר?

<שי סומך:>
נתחיל לגבי שכיר. אני מציע לומר, ברחל בתך הקטנה, שהעסקה תהיה במסגרת יחסי עובד מעביד. יש הליך תלוי ועומד. המדינה טענה שם ש"יעסיק" זה יחסי עובד מעביד, אבל בית המשפט התלבט. אני לא הבנתי מה קורה עם רכבים שהם לא רכבים כבדים ואוטובוסים. 

<יצחק וקנין:>
יש את הטבלה.
<שי סומך:>
מבחינת העסקה. אני רוצה לתאר היבט נוסף שחברי הכנסת צריכים להיות מודעים אליו. יש סבירות גבוהה שהחברות האלו הן חברות כוח אדם. אני לא אומר דברים נחרצים, אבל לפי התיאור ששמעתי יש סבירות גבוהה. לכך יש שתי משמעויות. משמעות אחת שהם צריכים לקבל רישיון כקבלני כוח אדם, שיש ערובה.  זה פחות רלוונטי למה שקורה כאן. ההיבט השני הוא שאחרי 9 חודשים הם מפטרים את העובד או קולטים אותו במקום העבודה. אפשר להאריך ב-15 חודשים בנסיבות מיוחדות. שר הכלכלה יכול להאריך. זה היבט שאתם צריכים לקחת בחשבון. 

<היו"ר אבישי ברוורמן:>
היא הנותנת.
<יעקב אשר:>
איפה הייתם עד עכשיו בעניין הזה?
<שי סומך:>
הדברים נאמרו.

<יצחק וקנין:>
צריך לחדד את זה עוד יותר. האחריות מבחינת משרד התחבורה היא המפעל שמעסיק את אותו אחד על פי כל הקריטריונים. בכל נושא העסקה במערכת אחרת של כוח אדם או חברה אין שום מחויבות כלפי שום נושא בטיחות. זה מחוץ לתחום. התחום הוא המפעל והמועסק. בזה שאני מעסיק אותו אין לו שום אחריות. אותו אחד שמעסיק, משלם משכורת לאותו קצין בטיחות ביום יום. במצב שהמפעל מעסיק את קצין הבטיחות יש אחריות, כיוון שהלינקז' פועל כל הזמן. 
<היו"ר אבישי ברוורמן:>
ישירות.

<יצחק וקנין:>
ברגע שהוא יוצא למילואים, קורה משהו אחר, או כמו שהוא אמר,  עוברת תקופה של  9 חודשים, אז יש בעיות אחרות.  צריך לקחת הכל בחשבון. אני לא נכנס לבעיה המשפטית. זאת בעיה משפטית שאני לא יודע לפתור אותה.
<איתי עצמון:>
אדוני, רק כדי להבין מה הנוסח הסופי של התקנות ככל שהחלטת הוועדה תאושר. כאשר מדובר על 5 ימי עבודה ומעלה צורת העסקה תהיה כשכיר. זאת ההסמכה.
<שרית זוכוביציקי-אור:>
יחסי עובד מעביד.
<איתי עצמון:>
מה ההחלטה לגבי רכב מסוג N3 ואוטובוסים? השינוי שעשינו הוא בטבלה שמתייחסת לאישור להעסקה בהיקף חלקי. זה השינוי שנעשה בטבלה. האם יש זיקה בין השינוי שעשינו בטבלה לצורת העסקה, דהיינו צורת העסקה כשכיר או כעצמאי? 
<דרור וגשל:>
זה מה שהיושב-ראש ביקש.
<חנא סוייד:>
זה לב ליבה של ההחלטה שלנו.
<היו"ר אבישי ברוורמן:>
הייתה הצבעה על זה. היינו  פה בדיונים. היו לחצים והיו דברים, 

<איתי עצמון:>
אני רוצה לשאול את נציגי משרד התחבורה לגבי תקנה 580(ה), שמתייחסת להסדר שקיים היום בתקנות שירותי הובלה. האם צריך לעשות פה שינוי לאור השינויים שהוועדה החליטה עליהם היום? 580(ה) מתייחסת להסדר הספציפי שקיים היום בתקנות שירותי הובלה לגבי בעל רישיון מוביל שמחזיק או מפעיל עד 10 כלי רכב מסחריים. במקרה הזה יש חובה להתקשר, אך אין חובת העסקה.

<שרית זוכוביציקי-אור:>
יכול להיות שכדאי לתקן את תקנות שירותי הובלה, כי יש שם הפרדה בין - -
<איתי עצמון:>
אתם בחרתם שלא לתקן את תקנות שירותי הובלה. קבעתם כאן את ההסדר.  ההסדר הזה אושר בדיון שהיה בנובמבר. אני מבקש להבין אם יש צורך לעשות שינוי בתקנה הזאת. 
<שרית זוכוביציקי-אור:>
אני חושבת שלא.
<היו"ר אבישי ברוורמן:>
אם יש בעיה, תגיד לי.

<אתי בנדלר:>
הבעיה שאי אפשר לעשות שוב רביזיה בעניין הזה.  אני מבקשת שההחלטה של הוועדה תהיה שככל שיש צורך להתאים את זה בהתאם לעקרונות שהוועדה החליטה עליהם, אנחנו נעשה את ההתאמה.
<היו"ר אבישי ברוורמן:>
שרית, מקובל?

<שרית זוכוביציקי-אור:>
כן. 

<אתי בנדלר:>
בכל המקרים שאין חובה להעסיק קצין בטיחות במסגרת יחסי עובד מעביד, אנחנו נכתוב, לאור עמדת המשרד ומשרד המשפטים, שלא תהיה חובה להתקשר באופן ישיר עם קצין הבטיחות, אלא שהמפעל ידאג לכך שיעמוד לרשותו קצין בטיחות.

<שרית זוכוביציקי-אור:>
קבלת שירותי בטיחות מקצין בטיחות.  

<אתי בנדלר:>
שתהיה חובה לקבל שירותי בטיחות. אנחנו לא מדברים כרגע אם זה יהיה באמצעות משרד או לא.
<היו"ר אבישי ברוורמן:>
ג'קי, מה אתה אומר?

<ג'קי יעקב לוי:>
זאת סוגיה משפטית. שרית צריכה לענות.
<היו"ר אבישי ברוורמן:>
מקובל?
<קריאה:>
קצין בטיחות ספציפי.

<איתי עצמון:>
אנחנו נתאים את המונחים לאורך התיקון. בכל מקום שיש צורך בשינוי טכני במינוחים מבחינת העסקה או קבלת שירותי בטיחות, אני מבקש את ההסמכה לעשות את השינויים.  
<היו"ר אבישי ברוורמן:>
בהחלט. אתה מקבל אותה. 

<שרית זוכוביציקי-אור:>
תחילה, תחולה

12.
(1) תחילתן של תקנות אלה 180 ימים מיום פרסומן (להלן – יום 

והוראת מעבר


התחילה).





(2) הוראות תקנה 583א(א) יחולו על בקשות לקבלת כתב הסמכה





או לחידושו החל מיום התחילה ואילך;

<איתי עצמון:>
שיוגשו מיום התחילה ואילך?

<אבנר פלור:>
אם המשמעות היא 35 כלי רכב ויש היום 100 כלי רכב, 120 כלי רכב, אז 180 יום לא מספיקים מבחינת ההיערכות. 

<איתי עצמון:>
צריך יותר?

<אבנר פלור:>
בטח. יש אנשים שעובדים עכשיו. אני מצמצם אותם עכשיו מ-120 ל-35. צריכים איזו שהיא תקופת היערכות. 180 יום זה לא מספיק.
<עוזי יצחקי:>
המשק צריך להתארגן. 

<היו"ר אבישי ברוורמן:>
חצי שנה זה מספיק.

<עוזי יצחקי:>
צריך יותר.

<אבנר פלור:>
היות ומפחיתים ממעל 100 כלי רכב ל-35, ויש כבר קציני בטיחות שעוסקים - -.

<היו"ר אבישי ברוורמן:>
מר פרידמן, מה אתה אומר?

<יובל פרידמן:>
לא כזה הבדל.
<אבנר פלור:>
זה היערכות מבחינתנו. 

<היו"ר אבישי ברוורמן:>
מר פרידמן, תסביר מדוע זה יכול להיות תוך 180.

<יובל פרידמן:>
התקנות צריכות היום גם גרורים. היחס המצוי זה בערך 1 ל-3. זה אומר שכשכתוב 35 היחס המאפיין הוא 105.
<היו"ר אבישי ברוורמן:>
105. אנחנו נותנים 180. זה הגיוני לחלוטין.
<אבנר פלור:>
שייקח על עצמו את האחריות. 

<עוזי יצחקי:>
זה שינויים מהותיים במשק.

<אבנר פלור:>
אנחנו צריכים להיערך, כי מפחיתים את הכמויות מ-100, מאה ומשהו ל-35. יש קציני בטיחות שכבר מועסקים. החברות האלו צריכות להתארגן. 
<היו"ר אבישי ברוורמן:>
כמה אתה רוצה?

<אבנר פלור:>
צריך תקופת היערכות של שנה, כי זאת תקופה שהיא תקופת מעבר.  
<חנא סוייד:>
יש לכם הערכה בכמה אנשים מדובר?
<עוזי יצחקי:>
יש פה גם עניין של הכשרה. הכשרה לוקחת המון זמן. זה לא פשוט.
<יעקב אשר:>
אני מציע 9 חודשים.

<חנא סוייד:>
יש לכם הערכה על כמה אנשים זה ישליך? האם מדובר ב-50 אנשים, ב-100 אנשים?
<אבנר פלור:>
כמות גדולה. אני לא יודע להגיד לך. 
<היו"ר אבישי ברוורמן:>
9 חודשים. אני מעלה להצבעה את כל התקנות. מי בעד?
הצבעה
בעד – פה אחד
נגד – אין
נמנעים –אין 

אושר
<שרית זוכוביציקי-אור:>
תקנה 583 מקצרת את תקופת ההסמכה מ-5 שנים לשנתיים.
<איתי עצמון:>
האם את מכוונת לכך שמדובר על בקשות שיוגשו מיום התחילה ואילך?
<שרית זוכוביציקי-אור:>
כן.

<היו"ר אבישי ברוורמן:>
מי בעד?

הצבעה

בעד –  פה אחד
נגד – אין
נמנעים – אין
אושר

יש עוד נושא?
<איתי עצמון:>
נושא האגרות.

<שרית זוכוביציקי-אור:>
הגשנו את תקנות האגרות לוועדת הכספים לפני למעלה משנה. ועדת הכספים לא דנה בהן.

<איתי עצמון:>
האם הגשתם תיקון לתקנות התעבורה בנושא האגרות לאישור ועדת הכספים?
<שרית זוכוביציקי-אור:>
כן. 

<היו"ר אבישי ברוורמן:>
שסלומיאנסקי יכנס את הוועדה. שיעבוד כמונו בפגרה.

<אתי בנדלר:>
העברתם את זה לוועדת כספים.

<עוזי יצחקי:>
כן, לפני שנה.

<אתי בנדלר:>
אני מציעה שגם זה יהיה 9 חודשים, שתלחצו על ועדת הכספים. תסבירו להם שזה אמור להיכנס לתוקף. אם תהיה בעיה, היושב-ראש ידבר עם יושב-ראש ועדת הכספים.
<היו"ר אבישי ברוורמן:>
אני אדבר עם סלומיאנסקי. סמנכ"ל בכיר פלור, המנכ"ל יצחקי, מכובדיי חברי הכנסת, אני רוצה להודות לכם. זה היה מסע ייסורים מסוים. אני יודע שכולם רצו יותר בטיחות, כי אנחנו רואים שיש בעיית בטיחות יותר משמעותית אצל המשאיות והאוטובוסים. הלכנו, ניסינו, בחנו והגענו לתוצאה, לדעתי, הטובה ביותר כרגע. אני יודע שמשרד התחבורה עם השר , שהוא בעל יוזמה ועוצמה, ידאג במקביל שאחרי שג'קי לוי, שעשה קריירה מפוארת כאן, יצא לגמלאות, לבא אחריו יהיו יותר מפקחים. אני בטוח שהנושא הזה יעלה על הפרק. אנחנו כאן דאגנו שלגבי משאיות ואוטובוסים, ששם רוב התאונות המשמעותיות הקשות, יהיה קשר ישיר בין בעל המפעל שיעסיק את האדם. מעבר לזה אנחנו לא פוגעים בשוק, יש מקום לעצמאיים. גם כאן חובת הפיקוח, כדי שלא תהיה הפקרות. משרד התחבורה צריך להעצים את הנושא. 
אני מאוד מודה לרשות הלאומית לבטיחות בדרכים שנכנסה לעובי הקורה, נתנה לנו את אבן הבוחן שבאמצעותה עשינו את החיתוך בין שכיר לעצמאי. אני פונה אליכם עכשיו לקחת את כל הנושא, כולל הנושאים הנוספים.  אני עובד מאוד צמוד עם הצוות של משרד התחבורה. אני מעריך אותו, אני יודע שהם מעריכים גם אותי ואת כל חברי הכנסת שנמצאים כאן. אני מאחל לכולם שנה טובה, בטיחות טובה.  תודה לכולכם.
<הישיבה ננעלה בשעה 14:45.>
